31997R2191
L 301/3
JURNALUL OFÍCIAL AL UNIUNII EUROPENE
REGULAMENTUL (CECO, CE, EURATOM) NR. 2191/1997 AL CONSILIULUI
din 30 octombrie 1997
de modificare a Regulamentului (Euratom, CECO, CEE) nr. 549/69 de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile Comunităților
CONSILIUL UNIUNII EUROPENE,
având în vedere Tratatul de instituire a unui Consiliu unic și a unei Comisii unice a Comunităților Europene și, în special, articolul 28 primul paragraf al acestuia,
având în vedere Protocolul privind privilegiile și imunitățile Comunităților Europene și, în special, articolele 16 și 22 ale acestuia,
având în vedere propunerea Comisiei,
având în vedere avizul Parlamentului European (1),
având în vedere avizul Curții de Justiție (2),
având în vedere avizul Curții de Conturi (3),
întrucât este necesar ca Regulamentul (Euratom, CECO, CEE) nr. 549/69 (4) să fie modificat pentru a ține seama de următoarele regulamente:
-
Regulamentul (Euratom, CECO, CEE) nr. 2274/87 al Consiliului din 23 iulie 1987 de instituire a unor măsuri speciale de încetare a raporturilor de muncă ale agenților temporari ai Comunităților Europene (5);
-
Regulamentul (CEE) nr. 1857/89 al Consiliului din 21 iunie 1989 de instituire a unor măsuri speciale de încetare a raporturilor de muncă ale funcționarilor Comunităților Europene (6);
-
Regulamentul (CE, Euratom, CECO) nr. 2688/95 al Consiliului din 17 noiembrie 1995 de instituire a unor măsuri speciale de încetare a raporturilor de muncă ale funcționarilor Comunităților Europene ca urmare a aderării Austriei, Finlandei și Suediei (7);
-
Regulamentul (CE, Euratom, CECO) nr. 2689/95 al Consiliului din 17 noiembrie 1995 de instituire a unor măsuri speciale de încetare a raporturilor de muncă ale agenților temporari ai Comunităților Europene (8) ca urmare a aderării Austriei, Finlandei și Suediei,
ADOPTĂ PREZENTUL REGULAMENT:
Articolul 1
La articolul 2 din Regulamentul (Euratom, CECO, CEE) nr. 549/69 se adaugă următoarele litere:
„(l)
beneficiarii indemnizației prevăzute în caz de încetare a raporturilor de muncă, la articolul 4 din Regulamentul (Euratom, CECO, CEE) nr. 2274/87 (9);
(m)
beneficiarii indemnizației prevăzute în caz de încetare a raporturilor de muncă, la articolul 3 din Regulamentul (CEE) nr. 1857/89 (10);
(n)
beneficiarii indemnizației prevăzute în caz de încetare a raporturilor de muncă, la articolul 4 din Regulamentul (CE, Euratom, CECO) nr. 2688/95 (11);
(o)
beneficiarii indemnizației prevăzute în caz de încetare a raporturilor de muncă, la articolul 4 din Regulamentul (CE, Euratom, CECO) nr. 2689/95 (12);
Articolul 2
Prezentul regulament intră în vigoare în ziua următoare datei publicării în Jurnalul Oficial al ComunitățilorEuropene.
Acesta se aplică, în ceea ce privește fiecare dintre literele adăugate, de la data intrării în vigoare a fiecăruia dintre regulamentele menționate la articolul 1.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 30 octombrie 1997.